**C1.1L CONTRACT DE FINANȚARE**

**CONTRACT DE FINANȚARE**

**pentru proiecte de servicii**

**Nr. C............................... /...................................**

**PENTRU**

**ACORDAREA AJUTORULUI FINANCIAR NERAMBURSABIL ÎN CONDIȚIILE PROGRAMULUI NAȚIONAL PENTRU DEZVOLTARE RURALĂ 2014-2020**

**Între:**

**AGENȚIA PENTRU FINANȚAREA INVESTIȚIILOR RURALE** *-* ***România****,* cu sediul în str. Știrbei Vodă nr 43, sector 1, Bucureşti, Tel. +40-21.402.27.50/Fax +40-21.315.67.79; email: cabinet@afir.info, reprezentată legal de ................................................., în funcţia de Director General, **prin mandatar** ...................................................... – **Director General Adjunct al** **Centrului Regional pentru Finanțarea Investițiilor Rurale** ...................................... în calitate de **Autoritate Contractantă,** pe de o parte,

și

**………………………………………………………………………………. (***PERSOANĂ JURIDICĂ*) înființată/autorizată la data de .................. , **Cod Unic de Înregistrare/Autorizație ...................................., cu sediul în str............................., localitatea ................, județul ................, cod poștal .................... , Tel. ....................., Fax ......................., email: ......................, Cod RO** (*Cod Unic de Înregistrare în Registrul Fermierilor alocat de APIA*) ............., **reprezentată prin** (*nume și prenume*) **..... ..................................**(*calitatea de reprezentare potrivit actului normativ privind organizarea şi funcţionarea entității juridice respective şi/sau conform statutului/actului constitutiv al entității juridice respective*)**, identificat prin C.I./PASS Seria .......... Nr. ............................... CNP ................... în calitate de beneficiar** **în cadrul Strategiei de Dezvoltare Locală a Grupului de Acțiune Locală ...................... pe de altă parte,**

au convenit încheierea prezentului ***Contract de finanțare*** pentru acordarea ***ajutorului financiar nerambursabil*** pe baza Cererii de finanțare nr. **F ……………..** în următoarele condiții:

**Articolul 1 – Obiectul Contractului**

1(1) Obiectul acestui Contract îl reprezintă acordarea finanţării nerambursabile de către Autoritatea Contractantă, pentru punerea în aplicare a Cererii de finanțare nr. **F** **………...……….** pentru Proiectul: <*titlul*>

1(2) Beneficiarului i se va acorda finanţarea nerambursabilă în termenii şi condiţiile stabilite în acest Contract, care este constituit din Contractul de finanțare şi anexele acestuia, pe care beneficiarul declară că le cunoaşte şi le acceptă.

Cererea de finanțare depusă de beneficiar, împreună cu toate documentele anexate acesteia, rezultată în urma verificărilor, modificărilor și completărilor efectuate pe parcursul procedurii de evaluare – selectare, face parte integrantă din contract și este obligatorie pentru beneficiar pe întreaga perioadă de valabilitate a contractului prevăzută la art.2.

Bugetul indicativ al proiectului pe categorii de cheltuieli, prezentat în Anexa I a Cererii de finanțare, incluzând eventualele modificări ale acestuia, survenite pe parcursul evaluării proiectului devine Anexa II la prezentul contract.

1(3) Beneficiarul acceptă finanţarea nerambursabilă şi se angajează să implementeze proiectul pe propria răspundere, în conformitate cu prevederile cuprinse în prezentul Contract şi cu legislaţia naţională şi comunitară în vigoare. Pe perioada de valabilitate a contractului beneficiarul trebuie să-şi respecte toate angajamentele asumate prin documentele depuse în vederea obţinerii ajutorului financiar nerambursabil.

**Articolul 2 – Durata de valabilitate a contractului**

2(1) Durata de valabilitate a Contractului începe la data semnării acestuia de către părţile contractante și cuprinde durata de implementare la care se adaugă termenul de maximum 90 de zile calendaristice pentru efectuarea ultimei plăți, fără a depăși data de 31 decembrie 2023.

2(2) Durata de implementare a proiectului este de ......................... luni, fiind prevăzută în Cererea de finanțare și reprezintă termenul limită până la care beneficiarul poate depune ultima cerere de plată.

2(3) În cazuri temeinic justificate, părţile pot conveni prin Act Adiţional, prelungirea duratei de implementare și valabilitate a contractului de finanţare, cu respectarea termenului limită de efectuare a ultimei plăți, prevăzut la art. 2(1).

**Articolul 3 – Valoarea Contractului**

3(1) Valoarea totală eligibilă a Proiectului care face obiectul finanţării nerambursabile de către Autoritatea Contractantă este de maximum …………….<*suma în cifre*>………………<*litere*> lei echivalentul a maximum …………………… <*suma în cifre*>………………………<*litere*> euro.

Autoritatea Contractantă se angajează să acorde o finanţare nerambursabilă de maximum ….......... <*cifre*>…………………………… < *litere*> lei echivalentul a maximum …………………………. <*suma în cifre*> ………………… < *litere*> euro, reprezentând maximum ...... % din valoarea totală eligibilă a proiectului, specificată mai sus.

Cursul de schimb utilizat este cursul euro-leu al Băncii Central Europene utilizat la data de 1 ianuarie a anului semnării Contractului de finanțare.

3(2) Plata se va efectua pe baza cererilor de plată în conformitate cu Instrucţiunile de plată, Anexa IV la Contractul de finanțare. Cursul de schimb utilizat este cursul euro-leu stabilit de către Banca Central Europeană, publicat pe pagina web: <http://www.ecb.int/index.html>, valabil pentru data de 1 ianuarie a anului în cursul căruia este luată decizia de acordare a ajutorului financiar nerambursabil (respectiv anul încheierii Contractului de finanţare).

3(3) Suma finală acordată beneficiarului se va stabili în conformitate cu prevederile Articolului 15 din Anexa I la prezentul contract.

**Articolul 4 – Modalitatea de plată**

4(1) Beneficiarul va întocmi rapoarte de activitate (intermediar/final) cu privire la activitățile prestate, pe care le va înainta OJFIR, în vederea aprobării. Numai după aprobarea acestor rapoarte de către OJFIR, beneficiarul poate depune Dosarul Cererii de Plată aferent fiecărei tranșe de plată, însoțit de documentele justificative, la OJFIR, în conformitate cu Instrucțiunile de plată, Anexa IV la prezentul contract.

4(2) Plățile se vor efectua pe baza cererilor de plată depuse de beneficiari și autorizate de Autoritatea Contractantă. Autorizarea cererilor de plată se face în urma verificărilor documentelor justificative prezentate de beneficiar conform cerinţelor Autorităţii Contractante prezentate în Instrucţiuni de plată, Anexa IV la prezentul contract. Autorizarea cererilor de plată poate fi invalidată ulterior prin constatarea de nereguli.

4(3) Beneficiarul poate opta pentru plata finanțării nerambursabile în mai multe tranșe**.** Fiecare cerere de plată va fi însoțită de Raportul de Asigurare emis de către un auditor financiar autorizat.

**Articolul 5 – Dispoziţii de plată**

5 (1) Plata se va efectua pe baza declaraţiilor de cheltuieli și a Rapoartelor de activitate (avizate de OJFIR) depuse de beneficiar, în conformitate cu Anexa IV la Contract – Instrucțiuni de plată.

5 (2) Plăţile se vor efectua în **lei**  în următorul cont:

 **număr cont IBAN**:

 **titular cont** :

 **denumire și adresa Băncii sau Trezoreriei de Stat**:

5 (3) Pentru rambursarea fiecărei tranşe de plată, termenul limită de efectuare a acesteia este de maxim 90 de zile calendaristice **de la data înregistrării cererii de plată**.

**Articolul 6 – Anexe**

6(1) Următoarele documente sunt anexate la prezentul Contract şi sunt parte integrantă a acestuia, având aceeaşi forţă juridică:

|  |  |
| --- | --- |
| Anexa I | Prevederi generale  |
| Anexa II | Bugetul indicativ  |
| Anexa III | Cererea de finanțare  |
| Anexa IV | Instrucțiuni de plată pentru proiectele de servicii finanțate în cadrul submăsurii 19.2 |
| Anexa V | Instrucțiuni privind achizițiile pentru beneficiarii publici/privați FEADR  |
| Anexa VI | Materiale și activități de informare de tip publicitar |

6(2)Anexele nr. IV, V și VI vor fi atașate la momentul semnării Contractului de finanțare, fiind utilizate variantele în vigoare la data respectivă, conform Manualelor de procedură aprobate.

**Articolul 7 – Dispoziții legale**

7(1) Prezentul contract obligă părţile să respecte întocmai şi cu bună credinţă fiecare dispoziţie a acestuia în conformitate cu principiul obligativităţii contractului între părţile contractante în temeiul articolului 1270 din Codul civil și al reglementărilor în vigoare.

7(2) Prezentul contract are natură administrativă în condiţiile dispoziţiilor legale aplicabile în materie de contencios administrativ, fiind încheiat în două exemplare originale, în limba română, un original fiind pentru Autoritatea Contractantă şi un original pentru beneficiar.

7(3) Prezentul contract constituie titlu executoriu.

7(4) Acest contract intră în vigoare la data ultimei semnături menţionate în contract.

7(5) Datele beneficiarului vor fi făcute publice în conformitate cu Regulamentul (UE) nr. 1306/2013 din 17 decembrie 2013 privind finanţarea, gestionarea şi monitorizarea politicii agricole comune şi de abrogare a Regulamentelor (CEE) nr. [352/78](file://C:\\Users\\alecsandra.rusu\\AppData\\Local\\Microsoft\\Windows\\INetCache\\alecsandra.rusu\\AppData\\Local\\Microsoft\\Windows\\INetCache\\Content.Outlook\\AppData\\Local\\Microsoft\\Windows\\AppData\\AppData\\Local\\AppData\\Local\\Microsoft\\Windows\\Temporary Internet Files\\ascutaru\\AppData\\Local\\Microsoft\\Windows\\Temporary Internet Files\\AppData\\Local\\Microsoft\\Windows\\Temporary Internet Files\\Content.Outlook\\AppData\\Local\\Microsoft\\Windows\\INetCache\\IE\\AppData\\Local\\Microsoft\\Windows\\Temporary Internet Files\\AppData\\Local\\Microsoft\\Windows\\Temporary Internet Files\\Content.Outlook\\Users\\Users\\nbilnicu\\AppData\\Local\\Users\\lmoldoveanu\\sintact 3.0\\cache\\Legislatia Uniunii Europene\\temp461468\\12007249.htm), (CE) nr. 165/94, (CE) nr. [2799/98](file://C:\\Users\\alecsandra.rusu\\AppData\\Local\\Microsoft\\Windows\\INetCache\\alecsandra.rusu\\AppData\\Local\\Microsoft\\Windows\\INetCache\\Content.Outlook\\AppData\\Local\\Microsoft\\Windows\\AppData\\AppData\\Local\\AppData\\Local\\Microsoft\\Windows\\Temporary Internet Files\\ascutaru\\AppData\\Local\\Microsoft\\Windows\\Temporary Internet Files\\AppData\\Local\\Microsoft\\Windows\\Temporary Internet Files\\Content.Outlook\\AppData\\Local\\Microsoft\\Windows\\INetCache\\IE\\AppData\\Local\\Microsoft\\Windows\\Temporary Internet Files\\AppData\\Local\\Microsoft\\Windows\\Temporary Internet Files\\Content.Outlook\\Users\\Users\\nbilnicu\\AppData\\Local\\Users\\lmoldoveanu\\sintact 3.0\\cache\\Legislatia Uniunii Europene\\temp461468\\12016016.htm), (CE) nr. [814/2000](file://C:\\Users\\alecsandra.rusu\\AppData\\Local\\Microsoft\\Windows\\INetCache\\alecsandra.rusu\\AppData\\Local\\Microsoft\\Windows\\INetCache\\Content.Outlook\\AppData\\Local\\Microsoft\\Windows\\AppData\\AppData\\Local\\AppData\\Local\\Microsoft\\Windows\\Temporary Internet Files\\ascutaru\\AppData\\Local\\Microsoft\\Windows\\Temporary Internet Files\\AppData\\Local\\Microsoft\\Windows\\Temporary Internet Files\\Content.Outlook\\AppData\\Local\\Microsoft\\Windows\\INetCache\\IE\\AppData\\Local\\Microsoft\\Windows\\Temporary Internet Files\\AppData\\Local\\Microsoft\\Windows\\Temporary Internet Files\\Content.Outlook\\Users\\Users\\nbilnicu\\AppData\\Local\\Users\\lmoldoveanu\\sintact 3.0\\cache\\Legislatia Uniunii Europene\\temp461468\\12016766.htm), (CE) nr. [1290/2005](file://C:\\Users\\alecsandra.rusu\\AppData\\Local\\Microsoft\\Windows\\INetCache\\alecsandra.rusu\\AppData\\Local\\Microsoft\\Windows\\INetCache\\Content.Outlook\\AppData\\Local\\Microsoft\\Windows\\AppData\\AppData\\Local\\AppData\\Local\\Microsoft\\Windows\\Temporary Internet Files\\ascutaru\\AppData\\Local\\Microsoft\\Windows\\Temporary Internet Files\\AppData\\Local\\Microsoft\\Windows\\Temporary Internet Files\\Content.Outlook\\AppData\\Local\\Microsoft\\Windows\\INetCache\\IE\\AppData\\Local\\Microsoft\\Windows\\Temporary Internet Files\\AppData\\Local\\Microsoft\\Windows\\Temporary Internet Files\\Content.Outlook\\Users\\Users\\nbilnicu\\AppData\\Local\\Users\\lmoldoveanu\\sintact 3.0\\cache\\Legislatia Uniunii Europene\\temp461468\\12012210.htm) şi (CE) nr. [485/2008](file://C:\\Users\\alecsandra.rusu\\AppData\\Local\\Microsoft\\Windows\\INetCache\\alecsandra.rusu\\AppData\\Local\\Microsoft\\Windows\\INetCache\\Content.Outlook\\AppData\\Local\\Microsoft\\Windows\\AppData\\AppData\\Local\\AppData\\Local\\Microsoft\\Windows\\Temporary Internet Files\\ascutaru\\AppData\\Local\\Microsoft\\Windows\\Temporary Internet Files\\AppData\\Local\\Microsoft\\Windows\\Temporary Internet Files\\Content.Outlook\\AppData\\Local\\Microsoft\\Windows\\INetCache\\IE\\AppData\\Local\\Microsoft\\Windows\\Temporary Internet Files\\AppData\\Local\\Microsoft\\Windows\\Temporary Internet Files\\Content.Outlook\\Users\\Users\\nbilnicu\\AppData\\Local\\Users\\lmoldoveanu\\sintact 3.0\\cache\\Legislatia Uniunii Europene\\temp461468\\12004350.htm) ale Consiliuluişi pot fi prelucrate de către organisme de audit și de investigare ale Comunităților sau ale statelor membre, în vederea protejării intereselor financiare ale Comunităților.

**Articolul 8. Notificări şi comunicări**

8 (1) Orice comunicare sau notificare adresată de una din părţi celeilalte va fi socotită ca valabil îndeplinită dacă este transmisă la adresa/sediul prevăzut în partea introductivă a prezentului contract.

8 (2) În cazul în care notificarea/comunicarea se face pe cale poştală, se va transmite prin intermediul unei scrisori recomandate, cu confirmare de primire şi se consideră primită de destinatar la data menţionată de oficiul poştal primitor pe această confirmare.

8 (3) Dacă notificarea/comunicarea se trimite prin fax, ea se consideră primită în prima zi lucrătoare după cea în care a fost expediată.

8 (4) Dacă notificarea/comunicarea se trimite prin e-mail, ea se consideră primită în momentul în care beneficiarul a luat la cunoștință prin confirmarea de primire transmisă prin același canal de comunicare.

8 (5) Notificările verbale nu se iau în considerare de nici una din părţi dacă nu sunt confirmate prin intermediul uneia din modalităţile prevăzute la alin.(1) – (4).

8 (6) În cazul în care notificarea/comunicarea prin e-mail, fax sau pe cale poștală nu este posibilă, din motive neimputabile Autorității Contractante, notificarea/comunicarea se va realiza prin publicitate. Notificarea/comunicarea prin publicitate se va realiza prin afișarea, concomitent, la sediul Autorității Contractante și pe pagina de internet a Autorității Contractante, a unui anunț în care se menționează că a fost emis un act administrativ pe numele beneficiarului. Actul va fi considerat comunicat la expirarea termenului de 15 zile de la data afișării anunțului. Autoritatea Contractantă va menține afișarea anunțului timp de 15 zile de la data la care actul este considerat comunicat.

|  |  |
| --- | --- |
| **Pentru beneficiar** | **Pentru Autoritatea Contractantă** |
| **Reprezentant legal****Nume/prenume.................................****Data :................................................****Semnătura...................................** | **Director General Adjunct CRFIR****Nume/prenume..............................................****Data :..............................................................****Semnătura...................................................** |
| **Director Economic/Contabil Șef Nume/prenume** **Semnătura** **Data** | **Vizat Control Financiar Preventiv Propriu** **Nume/prenume..............................................****Data :................................ Semnătura......................................................** |
|  | **Compartiment Juridic si Contencios CRFIR****Nume/prenume........................................****Data :..............................................................****Semnătura......................................................** |
|  | **Director CRFIR****Nume/prenume..............................................****Data :..............................................................****Semnătura...................................................** |

**ANEXA I – LA CONTRACTUL DE FINANȚARE PENTRU PROIECTE DE SERVICII**

***PREVEDERI GENERALE***

**Articolul 1 - Obligaţii generale**

1(1) Beneficiarul se obligă să execute Proiectul în conformitate cu descrierea acestuia cuprinsă în Cererea de finanţare astfel cum a fost aprobată, împreună cu toate documentele anexate şi în baza modificărilor şi completărilor aprobate și efectuate pe parcursul implementării.

1(2) Beneficiarul finanţării nerambursabile este obligat să respecte legislaţia în vigoare şi regulile emise de Autoritatea Contractantă.

 1(3) Beneficiarul va fi singurul răspunzător în fata Autorităţii Contractante pentru implementarea proiectului.

1(4) Beneficiarul trebuie să implementeze Proiectul cu maximum de profesionalism, eficienţă şi vigilenţă în conformitate cu cele mai bune practici în domeniul vizat şi în concordanţă cu acest contract.

1(5) Autoritatea Contractantă își rezervă dreptul de a nu încheia un nou contract cu Beneficiarul care nu şi-a respectat obligațiile contractuale stipulate într-un contract de finanțare, încheiat anterior cu AFIR, în situațiile prevăzute în legislația națională aplicabilă în vigoare.

**Articolul 2 – Obligaţii privind informarea şi raportarea**

2(1) Beneficiarul are obligația de a depune la Autoritatea Contractantă - OJFIR Rapoarte de activitate intermediare/final – corespunzătoar(e) etapei de derulare a proiectului. Raportul/Rapoartele de activitate intermediare vor fi depuse numai în situația în care beneficiarul optează pentru depunerea de tranșe de plată intermediare. Acestea se depun în termen de maximum 10 zile lucrătoare de la finalizarea ultimei activități la care Raportul de activitate face referire.

Rapoartele de Activitate Finale vor fi depuse la OJFIR în termen de maximum 10 zile lucrătoare de la încheierea activităților proiectului.

2(2) Beneficiarul este obligat să întocmească şi să ataşeze la fiecare cerere de plată declarația de cheltuieli și raport de activitate intermediar/final avizat de către OJFIR, respectând Instrucţiunile de Plată - Anexa IV la prezentul contract.

2(3) Beneficiarul are obligaţia să furnizeze orice alte informaţii de natură tehnică sau financiară solicitate de Autoritatea Contractantă.

În cazul nerespectării de către beneficiar a termenelor stipulate în prezentul Contract, Autoritatea Contractantă își rezervă dreptul de a înceta Contractul de finanțare în condițiile art. 10(3).

**Articolul 3 – Obligaţii**

3(1) Beneficiarul se obligă să respecte, pe toată durata contractului, criteriile de eligibilitate şi de selecţie în baza cărora a fost selectată cererea de finanţare.

3(2) Dacă Autoritatea Contractantă constată că activitățile finanțate nu sunt folosite conform scopului destinat sau primesc altă destinație pe durata de valabilitate a Contractului de finanțare, își rezervă dreptul de a recupera prejudiciul.

3(3) Beneficiarul îşi va asuma integral răspunderea pentru prejudiciile cauzate terţilor din culpa sa pe parcursul derulării proiectului. Autoritatea Contractantă va fi degrevată de orice responsabilitate pentru prejudiciile cauzate terţilor din culpa beneficiarului.

3(4) Beneficiarul care aplică legislația de achiziții publice este obligat să depună documentația de achiziții în conformitate cu prevederile Legii nr. 98/2016 privind achizițiile publice, respectiv, în conformitate cu cerințele Autorității Contractante prevăzute în Instrucțiunile de achiziții pentru beneficiarii publici – Anexa nr. V la prezentul contract.

3(5) Beneficiarul privat va respecta Manualul operațional de achiziții pentru beneficiarii privați ai PNDR 2014-2020 și Instrucțiunile de achiziții pentru beneficiarii privați prevăzute în Anexa nr. V la prezentul contract, în conformitate cu cerințele Autorității Contractante.

3(6) Beneficiarul va prezenta cererea pentru prima tranșă de plată și documentele justificative în termen de 6 luni de la data semnării prezentului contract de finanțare cu AFIR, sub sancțiunea rezilierii de drept a acestuia.

3(7) Beneficiarul poate solicita prelungirea termenului prevăzut la alin. 3(6) pentru o perioadă de maximum 6 luni, fără aplicarea de penalități, pe baza unui memoriu justificativ, depus la AFIR cu 10 zile lucrătoare anterior termenului menționat la alin. 3(6), aprobat de AFIR.

**Articolul 4 - Conflict de interese**

Beneficiarul va adopta o asemenea conduită care va evita conflictul de interese, definit conform legislației în vigoare.

**Articolul 5 - Transparenţă, confidențialitate, protecţia datelor cu caracter personal și publicarea datelor**

(1) Contractul de finanţare, inclusiv anexele sale, precum şi informaţiile şi documentele vizând executarea acestora constituie informaţii de interes public în condiţiile prevederilor Legii nr. 544/2001 privind liberul acces la informaţiile de interes public, cu modificările şi completările ulterioare, cu respectarea excepţiilor prevăzute de aceasta şi a celor stabilite prin prezentul contract.

(2) Următoarele elemente, aşa cum rezultă acestea din contractul de finanţare şi anexele acestuia, inclusiv, dacă e cazul, din actele adiţionale prin care se aduc modificări contractului sau anexelor sale, nu pot avea caracter confidenţial şi vor fi puse la dispoziţia solicitanţilor, la cerere, de către beneficiar:

1. Denumirea proiectului, denumirea completă a beneficiarului şi, dacă aceştia există, a partenerilor, data de începere şi cea de finalizare ale proiectului, date de contact – minimum o adresă de e mail şi număr de telefon – funcţionale pentru echipa proiectului; locul de implementare a proiectului – localitate, judeţ, regiune şi, dacă proiectul include activităţi care se adresează publicului, adresa exactă şi datele de contact pentru spaţiile dedicate acestor activităţi în cadrul proiectului;
2. Valoarea totală a finanţării nerambursabile acordate, şi intensitatea sprijinului exprimate atât ca sumă concretă, cât şi ca procent din totalul cheltuielilor eligibile ale proiectului, precum şi valoarea plăţilor efectuate.
3. Dimensiunea şi caracteristicile grupului ţintă şi, după caz, beneficiarii finali ai proiectului;
4. Informaţii privind resursele umane din cadrul proiectului: nume, denumirea postului, timpul de lucru;
5. Rezultatele estimate şi cele realizate ale proiectului, atât cele corespunzătoare obiectivelor, cât şi cele corespunzătoare activităţilor, cu referire la indicatorii stabiliţi;
6. Denumirea furnizorilor de produse, prestatorilor de servicii şi executanţilor de lucrări contractaţi în cadrul proiectului, precum şi obiectul contractului, valoarea acestuia şi plăţile efectuate;
7. Elemente de sustenabilitate a rezultatelor proiectului respectiv de durabilitate a investiţiilor în infrastructură sau producţie – informaţii conform contractului de finanţare, respectiv conform condiţiilor prevăzute în art. 71 din Regulamentul CE 1303/2013.

(3) Autoritatea Contractantă, beneficiarul şi, după caz, partenerii sunt exoneraţi de răspunderea pentru dezvăluirea de documente sau informaţii considerate ca fiind confidenţiale dacă:

1. Informaţia a fost dezvăluită după ce a fost obţinut acordul scris al celeilalte părţi contractante pentru asemenea dezvăluire, sau
2. Partea a fost obligată în mod legal să dezvăluie informaţia.

(4)

a. Datele cu caracter personal, aşa cum sunt acestea definite în Legea nr. 677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, cu modificările şi completările ulterioare, colectate în cadrul proiectului sunt folosite în scopul îndeplinirii obiectivelor proiectului, în scop statistic, cu respectarea prevederilor legale în vigoare.

1. Beneficiarul este de acord ca datele sale cu caracter personal să fie prelucrate în conformitate cu prevederile Directivei 95/46/CE.
2. Datele cu caracter personal ale grupului ţintă şi, după caz, ale beneficiarilor finali ai proiectului nu pot fi prelucrate şi publicate, pentru informarea publicului, decât cu informarea prealabilă a acestora asupra scopului prelucrării sau publicării şi obţinerea consimţământului acestora, în condiţiile legii.

(5) Beneficiarul este de acord ca datele sale să fie făcute publice în conformitate cu articolul 111 din Regulamentul nr. 1306/2013, cu modificările și completările ulterioare şi că datele pot fi prelucrate de către organisme de audit şi de investigare ale Uniunii şi ale statelor membre în vederea protejării intereselor financiare ale Uniunii.

**Articolul 6 - Publicitate**

6(1) Autoritatea Contractantă cere ca, prin orice notă sau publicare făcută de beneficiar privind proiectul, incluzând o conferinţă, un seminar sau studiu, să se specifice că proiectul a primit fonduri de la Uniunea Europeană. Beneficiarul trebuie să facă referiri la proiect şi la contribuţia financiară a Comunităţii Europene în informaţia oferită, în rapoartele interne şi anuale şi în orice relaţie cu mass-media.

6(2) Toate materialele publicitare vor fi realizate de către beneficiar în conformitate cu prevederile Anexei VI la prezentul contract.

**Articolul 7 - Dreptul de proprietate/utilizare a rezultatelor**

7(1) Drepturile de proprietate intelectuală rezultate din aplicarea proiectului, sunt drepturi exclusive ale beneficiarului, beneficiarul fiind singurul răspunzător pentru drepturile de proprietate intelectuală revendicate de terţe persoane.

7(2) Prin derogare de la prevederile primului paragraf, beneficiarul poate acorda Autorităţii Contractante dreptul de a utiliza în mod liber aşa cum crede de cuviinţă, toate documentele care derivă din proiect, în orice formă a lor.

7(3) Beneficiarul se obligă să despăgubească Autoritatea Contractantă împotriva oricăror:

1. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, studiile etc., folosite pentru sau în legătură cu serviciile achiziţionate;
2. daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea Ghidului de implementare aferent măsurii, întocmit de către Autoritatea Contractantă.

**Articolul 8 - Monitorizarea şi Evaluarea Proiectului**

8(1) Pe durata de valabilitate a prezentului contract, beneficiarul va furniza Autorităţii Contractante, Comisiei Europene şi/sau agenţilor lor autorizaţi, orice document sau informaţie în măsură să ajute la realizarea rapoartelor de monitorizare şi evaluare ale proiectului şi să admită drepturile lor de acces descrise în art.14.

8(2) Pe durata de valabilitate a contractului de finanțare, beneficiarul va furniza GAL-ului orice document sau informaţie în măsură să ajute la colectarea datelor referitoare la indicatorii de monitorizare aferenți proiectului.

8(3) Pentru toate cererile de plată, după primirea de la AFIR a Notificării cu privire la confirmarea plății, în termen de maximum 5 zile lucrătoare, beneficiarul are obligația de a informa GAL cu privire la sumele autorizate și rambursate în cadrul proiectului.

8(4) În cazul fiecărei modificări de contract, prin Act adițional/Notă de aprobare privind modificarea Contractului de finanțare/Notificare privind modificarea Contractului de finanțare, beneficiarul va transmite și către GAL o copie a acestora.

8(5) Rezultatul oricărei evaluări va fi pus la dispoziţia părţilor contractante.

8(6) În cazul în care, pe parcursul perioadei de valabilitate a Contractului, se constată că beneficiarul nu mai respectă condiţiile de implementare sau nu mai sunt îndeplinite obiectivele proiectului, Autoritatea Contractantă va proceda după caz (în funcţie de gradul de afectare, gravitatea faptelor etc.):

1. fie la recuperarea integrală a ajutorului financiar nerambursabil plătit cu încetarea contractului de finanţare, în cazul în care până la finalizarea proiectului:

- nu au fost înregistrați minim 70% din numărul de participanți stabilit pentru proiectul propus, pentru proiectele care vizează un grup țintă;

- nu a fost realizat livrabilul propus, pentru proiectele care nu vizează un grup țintă;

1. fie la recuperarea parţială, respectiv aferent componentei/componentelor sau acţiunii/acţiunilor afectate de neregulă, care nu mai îndeplinesc condiţiile menţionate, nefiind influenţată integral eligibilitatea generală a proiectului, respectiv utilitatea în considerarea căreia s-a acordat ajutorul financiar nerambursabil.

**Articolul 9 - Modificarea Contractului de finanțare**

9(1) Beneficiarul sau Autoritatea Contractantă pot solicita modificarea Contractului de finanțare numai în cursul duratei de valabilitate a acestuia stabilită prin contract şi nu poate avea efect retroactiv.

9(2) Orice modificare la contract se va face cu acordul ambelor părţi contractante, cu excepţia situaţiilor în care intervin modificări ale legislaţiei aplicabile finanţării nerambursabile, respectiv modificări sau corelări procedurale inclusiv actualizarea instrucțiunilor de plată și de achiziții, când Autoritatea Contractantă va notifica în scris beneficiarul cu privire la aceste modificări, iar beneficiarul se obligă a le respecta întocmai.

9(3) Orice amendament al Contractului sau al anexelor sale trebuie făcut în scris printr-un act adiţional/notă de aprobare privind modificarea contractului/notificare privind modificarea contractului. Toate actele adiționale/notele de aprobare/notificările privind modificarea contractului vor fi încheiate în aceleași condiţii ca şi Contractul de finanțare.

9(4) Scopul actului adiţional/notei de aprobare/notificării trebuie să fie strâns legat de natura proiectului acoperit prin contractul iniţial.

9(5) Valoarea ajutorului financiar nerambursabil aprobată şi prevăzută în contract nu poate fi majorată.

9(6) Următoarele cazuri fac obiectul modificării Contractului de finanțare prin act adițional:

* Modificările financiare de peste 10% din valoarea totală înscrisă iniţial în cadrul fiecăruia dintre capitolele Bugetului indicativ, între capitolele bugetare de cheltuieli eligibile și cheltuieli neeligibile;
* Rectificarea bugetului prin dezangajare din valoarea eligibilă nerambursabilă ca urmare a efectuării de realocări financiare/neavizării/avizării procedurilor de achiziție/alte situații temeinic justificate;
* Prelungirea termenului de depunere a primei tranșe de plată în cadrul Contractului de finanțare, peste termenul maxim de șase luni, cu maximum șase luni, fără aplicarea de penalități;
* Prelungirea duratei de implementare, cu respectarea prevederilor privind durata maximă de valabilitate prevăzută în Contractul de finanțare;
* Schimbarea denumirii beneficiarului sau a oricărui element de identificare a beneficiarului;
* Cazul în care beneficiarul devine pe parcursul derulării proiectului plătitor de TVA şi depune la Autoritatea Contractantă în termen de 10 zile calendaristice documentul care atestă că este înregistrat ca şi plătitor de TVA, document eliberat în conformitate cu legislaţia în vigoare;
* Decontarea TVA aferentă cheltuielilor eligibile, conform prevederilor legale in vigoare (OUG nr. 49/2015, cu modificările și completările ulterioare);
* Alte cazuri justificate şi fundamentate documentar care pot surveni pe parcursul implementării Contractului de finanțare (ex. schimbarea experților propuși în cererea de finanțare).

9(7) Următoarele cazuri fac obiectul modificării Contractului de finanțare prin Notă de aprobare privind modificarea Contractului de finanțare:

* Schimbarea sediului social al beneficiarului;
* Schimbarea contului bancar/de trezorerie și/sau al instituției financiare bancare pentru proiectul PNDR;
* Schimbarea reprezentantului legal al beneficiarului;
* Modificările financiare care nu depășesc 10% din valoarea total eligibilă înscrisă inițial în cadrul fiecăruia dintre capitolele Bugetului indicativ, între capitolele bugetare de cheltuieli eligibile;
* Schimbarea calendarului de desfășurare a activităților ca încadrare în timpul de execuție, precum:
* modificări ale tipurilor de activități și a numărului acestora;
* modificarea numărului și a datelor de depunere a rapoartelor intermediare/final;
* numărul de participanți la evenimente (cu încadrarea în intervalul de minimum 10/20 de persoane/grupă, în cazul acțiunilor de formare/informare, repectiv maximum 28 de persoane/grupă, în cazul acțiunilor de formare);
* schimbarea etapelor din cadrul unei activități care nu afectează însă realizarea acesteia;
* modificarea perioadelor de organizare a activităților proiectului, cu încadrarea în durata inițială a contractului;
* Alte situații temeinic justificate și fundamentate documentar care pot surveni pe parcursul implementării Contractului de finanțare (ex: schimbarea cărții de identitate etc.).

9(8) Următoarele cazuri fac obiectul modificării contractului de finanțare prin Notificare emisă de către AFIR privind modificarea Contractului de finanțare:

* modificări ale legislației aplicabile finanțării nerambursabile (inclusiv modificări de PNDR/ corelări cu legislația relevantă (inclusiv recomandări ale misiunilor de audit)/ simplificări) care impun modificarea Contractului de finanțare și/sau a anexelor;
* modificări sau corelări procedurale, inclusiv actualizarea instrucţiunilor de plată şi de achiziţii/prevederilor generale ale Contractului de finanțare, urmare modificării/actualizării manualelor de procedură aprobate prin ordin al ministrului agriculturii și dezvoltării rurale.

**Articolul 10 – Încetarea contractului**

10(1) În cazuri excepţionale şi temeinic dovedite, inclusiv cazurile de forţă majoră invocate şi comunicate între părţi în condiţiile legii, Autoritatea Contractantă poate decide încetarea Contractului printr-o notificare scrisă, fără a fi cerută plata finanţării nerambursabile.

10(2) Părţile pot decide încetarea Contractului, ca urmare a solicitării scrise din partea beneficiarului, aprobată de Autoritatea Contractantă, în cazul în care benficiarului nu i-a fost efectuată nicio plată. În situația în care există tranșe de plată decontate, dacă neîndeplinirea obligațiilor contractuale afectează eligibilitatea proiectului sau condițiile de selectare, care ar fi determinat neselectarea acestuia, sprijinul financiar va fi recuperat integral.

10(3) În cazul constatării unei nereguli cu privire la încheierea ori executarea Contractului, în urma reverificării proiectului efectuată în oricare dintre etapele de implementare, inclusiv în cazul în care beneficiarul este declarat în stare de incapacitate de plată, precum şi în situaţia în care Autoritatea Contractantă constată că cele declarate pe proprie răspundere de beneficiar, prin reprezentanţii săi, nu corespund realităţii sau documentele depuse în vederea obţinerii finanţării nerambursabile sunt constatate ca fiind neadevărate/ false/ incomplete/ expirate/ inexacte/ nu corespund realității, Autoritatea Contractantă poate înceta valabilitatea Contractului, de plin drept, printr-o notificare scrisă adresată beneficiarului, fără punere în întârziere, fără nicio altă formalitate şi fără intervenţia instanţei judecătoreşti.

În aceste cazuri, beneficiarul va restitui integral sumele primite ca finanţare nerambursabilă, împreună cu dobânzi și penalități în procentul stabilit conform dispozițiilor legale în vigoare, în conformitate cu prevederile art. 17 din prezenta Anexă.

Prin excepție, în situația în care neîndeplinirea obligațiilor contractuale nu este de natură a afecta condiţiile de eligibilitate şi selecţie a proiectului, recuperarea sprijinului financiar se realizează în mod proporțional cu gradul de neîndeplinire.

10(4) Anterior încetării Contractului de finanțare, Autoritatea Contractantă poate suspenda contractul şi/sau plăţile ca o măsură de precauţie, fără o avertizare prealabilă. Decizia de încetare a Contractului de finanțare va fi comunicată și GAL-ului.

**Articolul 11 – Modificarea duratei de valabilitate a Contractului de finanțare**

11(1) Beneficiarul trebuie să implementeze activitățile finanțate în termenul convenit la art. 2(2) din Contract.

11(2) Beneficiarul trebuie să informeze Autoritatea Contractantă fără întârziere despre orice circumstanţă probabilă să împiedice sau să întârzie executarea contractului, ce nu se datorează beneficiarului. Beneficiarul poate cere, înainte de sfârşitul duratei de implementare, prelungirea duratei de implementare a contractului, cu condiția ca modificarea solicitată să nu conducă la nerespectarea criteriilor de eligibilitate sau de selecție care au stat la baza selectării Proiectului. Toate dovezile de susţinere necesare pentru aprobare trebuie să însoţească cererea. Nerespectarea termenului de depunere a cererii de prelungire a duratei de implementare a contractului sau stadiul financiar scăzut conferă Autorităţii Contractante dreptul de a nu prelungi durata de implementare și valabilitate şi de a proceda la încetarea contractului în condiţiile art. 10.

11(3) După aprobarea modificării duratei de valabilitate, beneficiarul va depune la OJFIR declaraţia de eşalonare a depunerii dosarelor cererilor de plată - rectificată.

**Articolul 12 - Cesiunea contractului**

12(1) Contractul în integralitatea sa, precum şi toate drepturile şi obligaţiile decurgând din acesta nu pot face obiectul cesiunii.

***PREVEDERILE FINANCIARE***

**Articolul 13 – Eligibilitatea cheltuielilor**

13(1) Cheltuielile eligibile pentru finanţare, precum și categoriile de cheltuieli neeligibile sunt prevăzute în Strategia de Dezvoltare Locală, în cadrul fișei măsurii în care este încadrat proiectul de servicii, în fișa tehnică a submăsurii 19.2 și se completează cu prevederile Ghidului de implementare specific proiectelor de servicii finanțate prin submăsura 19.2.

**Articolul 14 - Contabilitate şi controale tehnice şi financiare**

14(1) Beneficiarul trebuie să ţină înregistrări contabile sistematice şi precise referitoare la executarea contractului, conform prevederilor legale în vigoare. Pentru proiect trebuie ţinută o evidenţiere separată, cu toate veniturile şi cheltuielile pe perioada de valabilitate a contractului.

14(2) Pe toată perioada de valabilitate a Contractului de finanțare, AFIR poate dispune reverificarea proiectului, dacă este semnalată o neregulă cu privire la respectarea condițiilor de conformitate și a criteriilor de evaluare și selecție.

14(3) Beneficiarul trebuie să consimtă la inspecţiile pe bază de documente sau la faţa locului efectuate de Autoritatea Contractantă, Comisia Europeană şi orice alt organism cu atribuții în domeniu asupra modului de utilizare a finanţării nerambursabile pe durata de valabilitate a contractului. În acest scop, beneficiarul se angajează să acorde personalului Autorităţii Contractante, Comisiei Europene sau al oricărui organism cu atribuții în domeniu ori altor persoane mandatate de aceste instituţii, dreptul de acces la locurile şi spaţiile unde se implementează proiectul, inclusiv acces la sistemele informatice, precum şi la toate documentele şi fişierele informatice privind gestiunea tehnică şi financiară a proiectului. Documentele trebuie să fie uşor accesibile şi arhivate, astfel încât să permită verificarea lor. Beneficiarul este obligat să informeze Autoritatea Contractantă de locul unde sunt arhivate documentele.

14(4) Autoritatea Contractantă îşi rezervă dreptul de a face public, la cerere sau din proprie iniţiativă, informaţii privind atribuirea fondurilor acordate pentru proiectele finanţate, în vederea asigurării transparenţei implementării FEADR.

**Articolul 15 - Suma finală a finanţării Comunitare**

15(1) Valoarea totală a ajutorului financiar care urmează a fi plătită de Autoritatea Contractantă nu va depăşi suma finanţării nerambursabile prevăzută în lei și în euro la Articolul 3(1) din Contract.

15(2) În cazul în care la ultima tranșă de plată, costurile eligibile sunt mai mici decât costul total estimat menţionat la Articolul 3(1) al Contractului, valoarea contribuţiei financiare acordată de Autoritatea Contractantă se va limita la valoarea corespunzătoare cheltuielilor eligibile efectiv realizate de către beneficiar.

**Articolul 16 - Reduceri şi excluderi**

16(1) În conformitate cu art. 63 alin (1) din Regulamentul CE nr. 809/2014 AL COMISIEI din 17 iulie 2014 de stabilire a normelor de aplicare a Regulamentului (UE) nr. 1306/2013 al Parlamentului European şi al Consiliului în ceea ce priveşte sistemul integrat de administrare şi control, măsurile de dezvoltare rurală şi ecocondiţionalitatea, valoarea totală a ajutorului financiar care urmează a fi plătită de Autoritatea Contractantă se calculează în funcţie de cheltuielile eligibile.

1.1) Autoritatea Contractantă, urmare a verificării cererilor de plată declarate conforme de către GAL, stabileşte:

a) suma care trebuie plătită beneficiarului pe baza cererii de plată şi a deciziei de acordare a sprijinului;

b) suma care trebuie plătită beneficiarului după examinarea eligibilităţii cheltuielilor incluse în cererea de plată.

Dacă suma stabilită în conformitate cu paragraful 1.1 litera (a) depăşeşte cu mai mult de 10 % suma stabilită în conformitate cu litera (b) din respectivul paragraf, se aplică o sancţiune administrativă pentru suma stabilită în conformitate cu respectiva literă (b). Cuantumul sancţiunii este diferenţa dintre cele două sume, însă sancţiunea nu trebuie să implice mai mult decât retragerea totală a sprijinului.

Totuşi, nu se aplică niciun fel de sancţiune dacă beneficiarul poate demonstra, spre satisfacţia autorităţii competente, că nu este responsabil pentru includerea sumei neeligibile sau dacă autoritatea competentă este convinsă, din alte motive, că beneficiarul în cauză nu este vinovat.

1.2) Sancţiunea administrativă menţionată la paragraful 1.1 se aplică mutatis mutandis cheltuielilor neeligibile identificate în urma controalelor efectuate de către Autoritatea Contractantă.

16(2) În cazul în care Autoritatea Contractantă constată că un beneficiar a făcut în mod deliberat o declaraţie falsă, operaţiunea în cauză se exclude de la acordarea sprijinului FEADR, iar orice sumă deja plătită pentru operaţiunea respectivă se recuperează şi beneficiarul este exclus de la acordarea ajutorului în conformitate cu aceeaşi măsură.

16(3) Sancţiunile prevăzute la alineatele (1) şi (2) se aplică fără a aduce atingere sancţiunilor suplimentare prevăzute în prezentul contract.

**Articolul 17 - Neregularităţi, sume necuvenite şi restituirea finanţării**

17(1a) Prin ”neregulă” în accepţiunea prezentului contract, se înţelege orice abatere de la legalitate, regularitate si conformitate, precum si orice nerespectare a prevederilor memorandumurilor de finanțare, acordurilor de finanțare, reglementarilor în vigoare privind asistența financiară nerambursabilă acordată României de Comunitatea Europeană, precum și a prevederilor contractului de finanțare, caz în care cheltuiala este neeligibilă şi are ca efect prejudicierea bugetului general al Comunităților Europene sau a bugetelor administrate de acestea ori în numele lor și a bugetului naţional.

17(1b) Prin ”fraudă” în accepţiunea legii speciale, se înţelege infracţiunea săvârşită în legătură cu obţinerea ori utilizarea fondurilor europene şi/sau a fondurilor publice naţionale aferente acestora, încriminată de Codul penal ori de alte legi speciale.

17(2) Orice plată excedentară, efectuată de către Autoritatea Contractantă, constituie plată necuvenită, iar beneficiarul are obligaţia de a restitui sumele necuvenite în termen de 5 zile calendaristice de la data confirmării de primire a Scrisorii de notificare cu privire la descoperirea unei plăți în exces din partea Autorităţii Contractante. Începând cu a 6 a zi calendaristică se vor calcula penalităţi, în procentul stabilit conform dispozițiilor legale în vigoare, la data respectivă, pentru fiecare zi de întârziere.

17(3) În cazul înregistrării unei nereguli sau fraude, definite la alin. (1a) și (1b), beneficiarul va restitui integral sau parțial valoarea finanţării necuvenite primite din partea Autorității Contractante, în conformitate cu prevederile art. 8(3), în termenele prevăzute în cuprinsul actelor de notificare transmise de Autoritatea Contractantă.

Dacă beneficiarul nu se conformează acestei obligaţii, Autoritatea Contractantă va stabili penalităţi pentru întârziere şi va proceda la recuperarea sumei în conformitate cu dispozițiile legale în vigoare.

17(4) În cazul în care neregula, frauda sau plata excedentară, după caz, este depistată înainte de efectuarea ultimei plăţi conform prezentului contract sau conform oricărui alt contract de finanțare încheiat pentru acordarea de ajutor financiar nerambursabil prin intermediul PNDR 2014-2020, Autoritatea Contractantă va proceda la diminuarea sumei rambursate începând cu tranşa următoare aferentă oricărui contract de finanţare, până la stingerea integrală a debitului la care se adaugă valoarea penalităţilor.

În cazul în care neregula, frauda sau plata excedentară, după caz, este depistată după efectuarea ultimei tranşe de plată aferentă prezentului contract şi debitul nu poate fi recuperat în totalitate prin diminuarea sumei aferentă contractului de finanţare încheiat de beneficiar pentru acordarea de ajutor financiar nerambursabil prin PNDR 2014-2020, Autoritatea Contractantă va sesiza instituția competentă în domeniu, în vederea declanșării executării silite, conform prevederilor legislației naționale în vigoare.

17(5) Comisioanele bancare ocazionate de rambursarea sumelor datorate Autorităţii Contractante cad în sarcina exclusivă a beneficiarului.

17(6) În cazul constatării unor indicii de fraudă sau de tentativă de fraudă, Autoritatea Contractantă va sesiza de îndată DLAF şi organele de urmărire penală.

17(7) În cazul în care, ca urmare a sesizării menţionate la alin. (6), organul de urmărire penală transmite cazul spre soluţionare instanţelor de judecată, Autoritatea Contractantă va lua următoarele măsuri până la pronunţarea deciziei definitive a instanţei privind caracterul penal sau nepenal al faptei încriminate:

* + 1. pentru beneficiarii privaţi suspendă aplicarea prevederilor contractului de finanţare şi în mod subsecvent suspendă plata/rambursarea tuturor sumelor solicitate de beneficiar;
		2. pentru beneficiarii publici suspendă plata/rambursarea tuturor sumelor solicitate de beneficiar aferente contractului economic pentru care a fost formulată sesizarea.

**Articolul 18 - Forţă majoră**

18(1) Prin forţă majoră se înţelege orice eveniment extern imprevizibil, absolut invincibil și inevitabil, independent de voința părților contractante, intervenit după data semnării contractului, care împiedică executarea contractului și care exonerează de răspundere partea care o invocă.

Nu constituie forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia dintre părţi.

18(2) Partea contractantă care invocă Forţă Majoră are obligaţia de a notifica celeilalte părţi, în termen de 5 zile de la data apariției respectivului caz de forță majoră, să transmită acte doveditoare emise de autorităţile competente în termen de cel mult 15 zile de la data producerii acesteia şi este obligată să-i comunice data încetării cazului de forță majoră, în termen de 5 zile, și de a lua orice măsuri care îi stau la dispoziție în vederea limitării consecinţelor.

18(3) Dacă părțile nu procedează la anunțare, în condițiile și termenele prevăzute, a începerii și încetării cazului de forță majoră, partea care o invocă va suporta toate daunele provocate celeilalte părți prin lipsa de notificare.

18(4) Fiecare caz de forţă majoră trebuie dovedit şi va constitui obiectul verificărilor ce vor fi efectuate cu aceasta ocazie de către Autoritatea Contractantă.

18(5) Îndeplinirea contractului va fi suspendată pe perioada de acţiune a Forţei Majore, fără a prejudicia drepturile ce se cuvin părţilor, până la apariţia acesteia.

18(6) În cazul în care forța majoră și/sau efectele acesteia obligă la suspendarea executării prezentului Contract pe o perioadă mai mare de 6 luni, părțile se vor întâlni într-un termen de cel mult 10 zile de la expirarea perioadei, pentru a conveni fie asupra modului de executare a Contractului, fie asupra desființării acestuia.

18(7) În cazuri de forță majoră și în circumstanțe excepționale, astfel cum sunt menționate la articolul 2 din Regulamentul (UE) nr. 1306/2013, autoritatea contractantă poate decide ca ajutorul primit să nu se ramburseze.

**Articolul 19 - Legea aplicabilă și dispoziții finale**

19(1) Prezentul contract de finanţare este guvernat de legea română.

19(2) În eventualitatea apariţiei unui diferend între Autoritatea Contractantă şi beneficiar, survenit din încheierea ori executarea acestui Contract, se va încerca soluţionarea acestuia pe cale amiabilă. În situaţia în care nu se poate ajunge la o înţelegere pe cale amiabilă, partea interesată se va adresa instanțelor de contencios administrativ competente potrivit legii, pentru soluţionare potrivit dispoziţiilor legale aplicabile în materia contenciosului administrativ.

**ANEXA II LA CONTRACTUL DE FINANȚARE – BUGETUL PROIECTULUI**

|  |  |  |  |
| --- | --- | --- | --- |
| **Denumirea capitolelor de cheltuieli** | **Cheltuieli****eligibile** | **Cheltuieli neeligibile** | **Total** |
| **(Euro)** | **(Lei)** | **(Euro)** | **(Lei)** | **(Euro)** | **(Lei)** |
| **Cap. I Cheltuieli cu personalul**  |  |  |  |  |  |  |
| **Cap. II Cheltuieli pentru derularea proiectului** |  |  |  |  |  |  |
| **TOTAL valoare eligibilă proiect (fără TVA)** |  |  |  |  |  |  |
| **Valoare TVA** |  |  |  |  |  |  |
| **TOTAL valoare proiect, inclusiv TVA**  |  |  |  |  |  |  |
|  |  |  |  |  |  |  |
| **PLANUL FINANCIAR** |
| **Ajutor public nerambursabil (contribuție UE și cofinanțare națională)** |  |  |  |  |  |  |
| **Contribuție privată, din care:** |  |  |  |  |  |  |
| **-autofinanțare** |  |  |  |  |  |  |
| **-împrumuturi** |  |  |  |  |  |  |
| **Total proiect** |  |  |  |  |  |  |
| **Procent contribuție publică** |  |  |  |  |  |  |

Cursul de schimb utilizat pentru completarea Bugetului Proiectului – Anexa nr. II la Contractul de Finanțare este cursul euro-leu al Băncii Central Europene [www.ecb.int](http://www.ecb.int) utilizat la data de 1 ianuarie a anului semnării contractului de finanțare.

Cheltuielile eligibile:

**Pentru Cap I:**

* cheltuieli cu salariile și onorariile experților implicați în organizarea și realizarea proiectului (experti cheie, manager de proiect si alte categorii de personal). Experții cheie sunt definiți ca experți care desfășoară activitatea direct legată de atingerea obiectivelor proiectului. De exemplu, în cazul unui proiect de formare profesională, experții cheie sunt experții formatori. Aceste cheltuieli vor fi decontate experților, de către beneficiar, prin documentele de plată (ordin de plată), în baza contractelor încheiate cu aceștia, conform legislației în vigoare;

Există două variante posibile pentru asigurarea personalului implicat în proiect:

1. Experții implicați în derularea proiectelor angajați cu contract individual de muncă, în conformitate cu prevederile Codului Muncii, caz în care este eligibilă plata salariilor acestora. În acest caz, acești experți sunt exclusiv persoane fizice. Sunt eligibile pentru ajutor financiar inclusiv costurile cu toate taxele și impozitele aferente salariilor personalului angajat de prestator cu contract de muncă, sub condiția ca acestea să fie plătite doar pentru zilele efectiv lucrate de expert pentru proiect. Pentru aceasta categorie de personal sunt eligibile și cheltuieli privind transportul, cazarea și masa/diurna[[1]](#footnote-1), strict pe durata de desfășurare a acțiunilor proiectului la care participă.
2. Experții implicați în derularea proiectelor în baza unor contracte de prestări servicii cu PFA/II, situație în care plata se va realiza pe bază de factură, aceasta reprezentind onorariul. În acest caz, modalitatea de plată a contribuțiilor către bugetul de stat este în responsabilitatea expertului care a prestat serviciul respectiv (PFA sau II). Onorariile experților (plătite în baza contractelor de prestări de servicii) implicați în realizarea proiectului includ și cheltuielile de transport, cazare și masă.

Plafoanele prevăzute în Baza de date cu prețuri maximale pentru proiectele finanțate prin LEADER cuprind costurile totale atât pentru salarii, cât și pentru onorarii pentru personalul implicat în proiect.

Toate cheltuielile de mai sus necesită procedură de achiziții, cu excepția:

* cheltuielilor cu plata personalului implicat in proiect indiferent de forma de retribuire a acestuia;
* cheltuielilor cu diurna;
* cheltuielilor de cazare, atunci când nu se externalizează. Pentru cazare nu se va depăși prețul maximal din Baza de date cu prețuri de referință pentru proiectele de servicii finanțate prin măsura 19 LEADER, indiferent dacă aceasta este sau nu externalizată;
* cheltuielilor de transport, atunci când nu se externalizează. În acest caz, decontarea acestora se va realiza cu respectarea baremurilor impuse de HG nr. 1860/2006, privind drepturile şi obligaţiile personalului autorităţilor şi instituţiilor publice pe perioada delegării şi detaşării în altă localitate, precum şi în cazul deplasării, în cadrul localităţii, în interesul serviciului.

**Pentru Cap II:**

* cheltuieli privind transportul participanților la acțiunile proiectului;
* cheltuieli privind cazarea participanților la acțiunile proiectului;
* cheltuieli privind masa participanților la acțiunile proiectului;
* cheltuieli privind elaborarea de studii cu privire la zona în cauză și de studii de fezabilitate, precum și costurile aferente elaborării unui plan de afaceri/ plan de marketing (doar in cazul proiectelor depuse in baza art. 15 alin. (1) lit. a) și art. 35, alin 5 (a));
* cheltuieli pentru închirierea de spații adecvate (care includ plata utilităților) pentru derularea activităților proiectului;
* cheltuieli pentru închirierea de echipamente și logistică pentru derularea acțiunilor în cadrul proiectului;
* cheltuieli pentru achiziția de materiale didactice și/ sau consumabile pentru derularea activităților proiectului;
* cheltuieli cu materiale de informare și promovare utilizate în acțiunile proiectului (mape, bloc-notes, pix, pliante, broșuri, banner, editarea și tipărirea de materiale - geantă umăr, mapă de prezentare, inclusiv pagina web, materiale audio si video promovare platită prin social media și alte rețele de publicitate, radio și televiziune, personalizare echipamente, personalizare auto, etc);
* cheltuieli cu materiale publicitare cu informaţii privind finanţarea proiectelor prin PNDR (autocolante, afișe – conform Anexei VI la Contractul de finanțare);
* cheltuieli cu plata auditorului;
* cheltuieli pentru participarea pentru prima dată la o schemă de calitate (art. 16 alin. (1) din Reg. 1305/2013): cheltuieli aferente aderării la schema de calitate, cheltuieli cu cotizația anuală de participare la schema de calitate/ schema de certificare a exploatației agricole, cheltuieli aferente controalelor necesare pentru verificarea respectării specificațiilor schemei de calitate, dacă este cazul;
* cheltuieli privind informarea și promovarea, prin diverse canale de comunicare, a produselor agricole/alimentare care fac obiectul unei scheme de calitate (în conformitate cu prevederile art. 16 alin. (1) din Reg. 1305/2013), cu respectarea specificațiilor prezentate în cadrul Anexei VI la Contractul de finanțare;
* taxe de înființare a formei asociative (în cazul proiectelor depuse în baza art. 15 alin. (1) lit. a));
* alte cheltuieli pentru derularea proiectului (cheltuieli poștale, de telefonie, servicii de traducere și interpretare).

Toate cheltuielile de mai sus necesită procedură de achiziții, cu excepția:

* cheltuielilor pentru închirierea de spații adecvate (care inclusiv plata utilităților) pentru derularea activităților proiectului (se realizează în baza unui Contract de închiriere, care nu necesită procedură de achiziții);
* cheltuielilor de cazare, atunci când nu se externalizează. Pentru cazare nu se va depăși prețul maximal din Baza de date cu prețuri de referință pentru proiectele de servicii finanțate prin măsura 19 LEADER, indiferent dacă aceasta este sau nu externalizată;
* cheltuielilor de transport, atunci când nu se externalizează. În acest caz, decontarea acestora se va realiza cu respectarea baremurilor impuse de HG nr. 1860/2006, privind drepturile şi obligaţiile personalului autorităţilor şi instituţiilor publice pe perioada delegării şi detaşării în altă localitate, precum şi în cazul deplasării, în cadrul localităţii, în interesul serviciului;
* taxe de înființare a formei asociative;
* cheltuielilor de telefonie, poștale;
* cheltuielilor cu taxele/ cotizațiile/ controalele (dacă este cazul) aferente aderării la o schemă de calitate.

La realizarea Fundamentării bugetare pentru Cap. I, salariul/ onorariul experților cheie se va calcula exclusiv pe durata efectiv prestată de experți în cadrul activităților de formare profesională/ activităţi demonstrative/ acţiuni de informare (zile/curs, zile/seminar)/ activităților specifice proiectului de servicii (zile lucrate pentru elaborare monografie, studiu etc.)/ acțiunilor de informare (difuzarea cunoștințelor științifice și tehnice) și promovare a produselor care fac obiectul unui sistem de calitate (zile derulare eveniment: seminar, târg, expoziție etc.) .

La realizarea Fundamentării bugetare, solicitantul va consulta Tabelul centralizator al prețurilor maximale utilizate în cadrul proiectelor de servicii finanțate prin măsura 19 LEADER a PNDR 2014-2020, disponibilă pe site-ul [www.afir.madr.ro](http://www.afir.madr.ro). În cadrul acestei liste se regăsesc limitele maxime de preț pentru care se acceptă alocarea financiară pentru diferite categorii de servicii. Astfel, pentru stabilirea onorariului celorlalte categorii de experți implicate în implementarea proiectului (în afara managerului de proiect și a experților cheie) se va consulta poziția „personal auxiliar”. Pentru stabilirea onorariului experților-cheie se va consulta poziția „expert formator”.

În cazul în care categoriile de bunuri/ servicii bugetate nu se regăsesc în Baza de date (Tabelul centralizator al prețurilor maximale utilizate în cadrul proiectelor de servicii finanțate prin măsura 19 LEADER a PNDR 2014-2020), solicitantul are obligația să atașeze la Cererea de Finanțare o ofertă conformă pentru fiecare bun/ serviciu bugetat a cărui valoare nu depășește 15.000 Euro și câte 2 oferte conforme pentru fiecare bun/ serviciu a cărui valoare depășește această valoare. Toate cheltuielile realizate trebuie să fie rezonabile, justificate şi să corespundă principiilor unei bune gestionări financiare, în special din punct de vedere al raportului preţ-calitate şi al rentabilităţii.

Cheltuieli neeligibile:

Nu sunt eligibile pentru finanțare activitățile de informare/ promovare a vinurilor de calitate finanțate din fonduri F.E.G.A.

Nu se acordă sprijin pentru acțiunile de informare și de promovare referitoare la mărci comerciale.

**C1.4L FIȘA DE VERIFICARE A CONTRACTULUI DE FINANȚARE**

**(pentru proiectele de servicii)**

**Număr de înregistrare al Contractului de finanțare:**

**Denumire solicitant:**

**Denumire proiect:**

**Adresă:**

|  |  |  |  |
| --- | --- | --- | --- |
| **Nr. crt.** | **DENUMIRE ACTIVITATE** **VERIFICATĂ / MONITORIZATĂ** | **Expert CE/CI SLIN CRFIR** | **Verificat Expert 2/ Șef serviciu SLIN-CRFIR** |
| **DA** | **NU** | **NU ESTE CAZUL** | **DA** | **NU** | **NU ESTE CAZUL** |
| Secțiunea 1 – Verificarea condițiilor în vederea întocmirii Contractului de finanțare *Se folosește de către experții Compartimentului Evaluare - CRFIR* |
|  | Contractul de finanțare are toate anexele și corespunde versiunii procedurale în vigoare aprobate prin Ordin al ministrului agriculturii și dezvoltării rurale?  |  |  |  |  |  |  |
|  | Beneficiarul figurează în Registrul Debitorilor IRD 3.2 înaintea întocmirii Contractului de finanțare? (*dacă figurează cu debit neplătit nu se contractează și se întocmește notă de constatare a neîncheierii contractului cu notificarea solicitantului*) |  |  |  |  |  |  |
|  | Notificarea E6.8.3L a fost transmisă beneficiarului?Beneficiarul a respectat termenul din Notificarea E6.8.3L de depunere a documentelor? |  |  |  |  |  |  |
|  | Beneficiarul a depus documentul care dovedește capacitatea și sursa de cofinanțare privată a investiției ?(extras de cont și/sau contract de credit)*Nu se depun în cazul proiectelor cu finanțare nerambursabilă de 100%*. |  |  |  |  |  |  |
|  | Beneficiarul care a depus extras de cont ca dovadă a cofinanțării private, a depus și angajament că disponibilul din cont este destinat plăților efectuate de beneficiar în vederea implementării proiectului? *(se depune doar în cazul prezentării de catre beneficiar a extrasului de cont ca și document de cofinanțare a investiției din surse proprii nu din credit)* dacă este cazul |  |  |  |  |  |  |
|  | Valoarea înscrisă în documentul care certifică dovada de cofinanțare a proiectului este cel puțin egală cu 50% din valoarea cofinanțării private a proiectului în lei și euro din bugetul atașat la contractul de finanțare? |  |  |  |  |  |  |
|  | Au fost depuse Certificate care să ateste lipsa datoriilor restante fiscale şi sociale emise de Direcţia Generală a Finanţelor Publice și de primăriile pe raza cărora îşi au sediul social și puncte de lucru (numai în cazul în care solicitantul este proprietar asupra imobilelor) şi, dacă este cazul, graficul de reeşalonare a datoriilor către bugetul consolidat, valabile la data încheierii contractului? *(Daca figureaza cu datorii nu se contracteaza)* |  |  |  |  |  |  |
|  | Beneficiarul a depus cazierul judiciar al reprezentantului legal, în original și acesta atestă lipsa înscrierilor care provesc sancțiuni penale în domeniul economico-financiar, valabil la data încheierii contractului, în conformitate cu prevederile Legii nr. 290/2004 privind cazierul judiciar, republicată, cu modificările şi completările ulterioare? |  |  |  |  |  |  |
|  | S-a alocat/ identificat codul RO privind înregistrarea solicitantului în Registrul Unic de identificare APIA? |  |  |  |  |  |  |
|  | Datele de identificare ale beneficiarului din Contractul de finanțare corespund cu cele din documentele oficiale depuse de acesta și cu cele din Cererea de finanțare? |  |  |  |  |  |  |
|  | Calculele aritmetice din Formularul de Buget (Anexa II la Contractul de finanțare) sunt corecte ? |  |  |  |  |  |  |
|  | Cursul de schimb utilizat pentru transformarea din euro în lei este cel din data de 1 ianuarie a anului semnării Contractului de finanțare? |  |  |  |  |  |  |
| **Verificat**, Expert 2/ Șef SLIN CRFIRNume ......... prenume.........Semnătura....................Data...............**Întocmit**, Expert CE SLIN CRFIRNume ..........prenume ..........Semnătura...................Data.............. |
|  |
| Secțiunea 2 – Verificarea condițiilor după întocmirea Contractului de finanțare*Se folosește de către experții Compartimentului Implementare – CRFIR pentru verificarea aplicării procedurii de contractare* |
|  | Reverificarea privind criteriile de eligibilitate și de selecție în vederea contractării (C0.1L) a concluzionat că proiectul este eligibil și selectat?*(doar în cazul proiectelor incluse în eșantionul de verificare)* |  |  |  |  |  |  |
|  | S-a depus contestaţie de către solicitant?*(doar în cazul proiectelor incluse în eșantionul de verificare)* |  |  |  |  |  |  |
|  | În urma soluţionării contestaţiei, proiectul a devenit eligibil şi selectat?*(doar în cazul proiectelor incluse în eșantionul de verificare)* |  |  |  |  |  |  |
|  | Beneficiarul mai are un proiect identic (cu operațiuni/ cheltuieli identice) depus/ contractat în cadrul altei măsuri/submăsuri in PNDR? |  |  |  |  |  |  |
|  | Contractul are viza Directorului CRFIR ? |  |  |  |  |  |  |
|  | Contractul are viza consilierului juridic-CJC-CRFIR ? |  |  |  |  |  |  |
|  | În situația neacordării vizei sau modificării Contractului de finanțare de către Consilierul Juridic-CJC-CRFIR, este atașat documentul justificativ/au fost solicitate informații suplimentare? |  |  |  |  |  |  |
|  | Contractul are viza CFPP-CRFIR? |  |  |  |  |  |  |
|  | În situația neacordării vizei sau modificării Contractului de finanțare de către CFPP-CRFIR, este atașat documentul justificativ/au fost solicitate informații suplimentare? |  |  |  |  |  |  |
|  | Contractul de finantare a fost semnat de către Directorul General Adjunct CRFIR?  |  |  |  |  |  |  |
|  | Contractul de finanţare a fost înregistrat în Registrul Unic (C1.13L)? |  |  |  |  |  |  |
|  | Numărul de înregistrare al contractului este acelaşi cu numărul de înregistrare al cererii de finanţare înregistrată şi selectată ? |  |  |  |  |  |  |
|  | Contractul de finanțare a fost semnat de către beneficiar ? |  |  |  |  |  |  |
|  | Reprezentantul legal are calitatea de reprezentare potrivit actului normativ privind organizarea şi funcţionarea entităţii/persoanei juridice respective şi conform statutului/actului constitutiv al persoanei juridice? |  |  |  |  |  |  |
|  | O copie a Contractului de finanțare a fost transmisă la OJFIR? |  |  |  |  |  |  |

**Observații ................................................................................................................**

* Se înscrie NU ESTE CAZUL în cazul în care nu se impune depunerea unui document, efectuarea unei verificări etc.
* Atenție! Nu se încheie contractul în lipsa unuia dintre documentele obligatorii!
* In compartimentul implementare se va completa doar sectiunea 2.

**Verificat**, Expert 2/ Șef SLIN CRFIR

Nume ......... prenume.........

Semnătura....................Data...............

**Întocmit**, Expert CI SLIN CRFIR

Nume ..........prenume ..........

Semnătura...................Data..............

**C1.4B FIȘA DE VERIFICARE A CONTRACTULUI DE FINANȚARE**

**însoțește Contractul de finanțare și se completează la nivel CRFIR la momentul acordării vizei de către consilierul juridic din cadrul Compartimentului Juridic și Contencios.**

|  |  |
| --- | --- |
| **Nr. crt.** | **DENUMIRE ACTIVITATE****VERIFICATA / MONITORIZATA** |
| **DA** | **NU** |
| **1** | Contractul de finanțare are atașate toate anexele conform versiunii procedurale în vigoare aprobate prin Ordin?  |  |  |
| **2** | Beneficiarul figurează în Buletinul Procedurilor de Insolvenţă la momentul avizării Contractului de finanțare? |  |  |
| **3** | Contractul de finanțare și anexele acestuia sunt conform versiunii procedurale în vigoare aprobate prin Ordin?  |  |  |
| **4** | Reprezentantul legal are calitatea să reprezinte beneficiarul în relația contractuală cu AFIR, conform legislației în vigoare? |  |  |

Termenul privind avizare este de **2 zile lucrătoare** (la care se adaugă **1 zi** **lucrătoare** după primirea informaţiilor suplimentare de la beneficiar, în cazul solicitării acestora).

**Verificat Consilier juridic**

**Compartiment Juridic și Contencios,**

Nume/Prenume..............................

Semnătura.......................................

Dată..................................................

Formularul **C1.4B** se instrumenteaza de către expertul care întocmește Contractul de finanțare la nivelul CRFIR și se transmite spre avizare consilierului juridic din cadrul Compartimentului juridic.

1. Diurna se acordă în conformitate cu prevederile legislației în vigoare (Codul muncii, Codul fiscal, HG nr. 1860/2006) [↑](#footnote-ref-1)